میللی مودافعه ناظیرلیگی "شهید یوزباشی جنگیز توپال آک دنیز فیرتیناسی-2020" آدلی حربی مانورون اوغورلا حیاتا کئچیریلدیگینی بیلدیریب.
مودافعه ناظیرلیگیندن ائدیلن شرحده هر ایل پلانلاشدیریلدیغی کیمی ایجرا ائدیلن حربی مانور تورکیه و قوزیی قیبریس تورک جمهوریتی‌نین ایشتیراکی ایله داوام ائتدیگی قئید اولونوب.
آچیقلامادا قوزیی قیبریس تورک جمهوریتینده حیاتا کئچیریلن مانورون 10 سپتامبر 2020-جی ایل تاریخیندک داوام ائدجگی ایفاده ائدیلیب و حربی مانوردا قیبریس تورک باریش قوه‌لری قوموتانلیغی ایله قوزیی قیبریس تورک جمهوریتی تهلوکه‌سیزلیک قوه‌لری قوموتانلیغی آراسیندا قارشی‌لیق‌لی تعلیم، امکداش‌لیق و قارشی‌لیق‌لی علاقه‌نی اینکیشاف ائتدیرمک اولدوغو وورغولانیب.
آچیقلامادا مانورون تورکیه-‌دن هاوا، قورو و دنیز هاواجیلیک عنصورلاینین ایشتیراکی ایله هاوا هوجوم، دؤیوش آختاریش و قورتارما عملیات‌لاری شکلینده و عینی زاماندا تابور وظیفه قوه‌لری مانورلاری شکلینده واحید، اورتاق و تاکتیکی اولا‌راق حیاتا کئچیریلدیگی قئید ائدیلیب.
تورکیه-‌نین یئرلی و میللی اولا‌راق اینکیشاف ائتدیردیگی سلاح سیستم‌لری و سلاح-مهماتین ایستیفاده اولوندوغو مانورون پلانلاشدیریلدیغی کیمی موفقیتله داوام ائتدیگی معلوماتی وئریلیب.
